Saklajengipun, Wisrawa mejahi Jambumangli. Sadhèrèngipun pejah, Jambumangli ngutuk katurunan Sukèsi lan Wisrawa bakal wonten ingkang pejah kanthi cara sami kados piyambakipun ("Sapa nandur bakal ngundhuh"). Wisrawa cidra ing janji dhateng putranipun piyambak. Danaraja sasampunipun ngertos ramanipun tumindak mekaten, lajeng duka lan tuwuh pepabenan ing kekalihipun. Ananging Bathara Narada mandhap lajeng maringi piwulang supados siwi punika boten angsal nglawan tiyang sepuhipun. 